**Општа болница Чачак**

**Број: 15992/1**

**22.12.2017. године**

**Чачак**

На основу члана 63 став 3, а у вези става 2. Закона о јавним набавкама (Сл. гласник РС, број 124/2012, 14/15 и 68/15) и захтева за појашњењем у вези са припремањем понуда заведеног код наручиоца под бројем 125 од 21.12.2017. године за јавну набавку Потрошни материјал за дијализу са закупом апарата за потребе Опште болнице Чачак (двогодишње потребе) у отвореном поступку ради закључења оквирног споразума, број јавне набавке 69/2017, наручилац доставља појашњење:

I

Заинтересовано лице је у свом захтеву за појашњење у вези са припремањем понуда заведеног код наручиоца под бројем 125 од 21.12.2017. године је поставило следећа питања:

1. Да ли наручилац може да појасни шта се сматра трокомпонентном припремом дијализата апарата за хемодијализу и који је технички, медицински или било који други разлог за креирање спецификације на начин да се тражи закуп апарата за хемодијализу са трокомпонентном припремом дијализата?
2. Да ли је наручилац спровео истраживање тржишта ради утврђивања ко и колико понуђача може да понуди тражена добра са закупом апарата за партију 19 са овако назначеном техничком спецификацијом?
3. Наручилац је на страни 5 конкурсне документације је за партије од 8-13 предвидео набавку „Потрошног материјала за хемодијализу који зависи од типа апарата Фресениус (за машине 5008С и 40008С) без навођења речи или одгооварајуће чиме је поступио супротно члану 72 став 4. ЗЈН-а.
4. На који начин је наручилац дошао до процењене вредности за закуп апарата хемодијализу у износу од 200 динара, обзиром да је вредност истих вишеструко већа, те да се на тај начин прикривају стварни трошкови наручиоца?
5. На који начин ће наручилац спровести тестирање узорака у оквиру Службе за нефрологију и дијализу наручиоца?

**Одговор наручиоца**

1.Под трокомпонентном припремом дијализата се подразумева да се дијализни раствор прави из 3 одвојене компоненте: **Na** (натријум је у посебној капсули издвојен из ацетатног раствора), **бикарбонати** и **ацетатни раствор.** У погледу медицинског аспекта, наручилац истиче да обзиром да се рад апарата заснива на цитратној киселини то умногоме смањује потрошњу антикоагуланата, а тиме штити и јетра пацијента.

2. Чланом 70. ЗЈН-а је прописано да добра која се набављају морају бити описана на начин који је објективан и који одговара потребама наручиоца. Закон о јавним набавкама не садржи одредбе које прописију цензус броја могућих понуђача који могу испунити захтеве наручиоца, већ је законодавац то одредио правним стандардом „што је могуће већу конкуренцију“ из члана 10. ЗЈН-а. Чињеница да је наручилац у конкурсној документацији прописао техничке каракеристике апарата који тражи у закуп произилази да је претходно истажио тржиште, јер би било бесмислено тражити дијализну машину техничких карактеристика коју нико не може понудити и у односу на коју не би могао прибавити процењену вредност за закуп машине.

3. Одбија се захтев заинтересованог лица за измену конкурсне документације тако што би за партије 8-13 било наведено „или одговарајуће“. Ово из разлога што је наручилац јасно прописао да тражи потрошни материјал за одређени тип машине како би заинтересована лица могла припремити понуде и у ком случају није дозвољено да текст буде праће речима „или одговарајуће“. Ово из разлога што се за партије 8-13 не тражи потрошан материјал одређеног произвођача у ком случају би наручилац морао да пропише одредницу „или одговарајуће“, већ потрошни материјал за одређени тип машине.

4. Износ од 200 динара на име закупа дијализне машине наручилац је дошао у оквиру испитивања тржишта, а чињеница која је вредност апарата није од значаја за предметни поступак обзиром да наручилац не купује дијализну машину, већ се ради о набавци из члана 6а ЗЈН-а (набавка добара са пратећом услугом закупа). Нејасно је какви су то прикривени трошкови наручиоца, па није ни могуће одговорити на овако постављени захтев заинтересованог лица.

5. Наручилац ће спровести тестирање у својој служби провером узорка на дијализој машини по поступку прописаним конкурсном документацијом.

**За Комисију за јавну набавку,**

**Бранко Јевтовић, дипл. правник**

**Службеник за јавне набавке по Сертификату**

**Управе за јавне набавке, број 00585 од 30.11.2015. године**